Абмяркоўвалі ў Ватыкане і з’яўленне ў Беларусі новых дыяцэзій. Перспектыву Мітрапаліт пракаментаваў так: “Пытанне абмяркоўвалася. Калі хтосьці ў Італіі спытаецца, якая тэрыторыя ў нашых дыяцэзій, мы кажам сотні кіламетраў, і яны здзіўляюцца. Таму што трэба даехаць і ўсё паспець. Таму да прапановы ў Ватыкане аднесліся вельмі сур’ёзна, аднак, гэта справа не сённяшняга дня, але яна вывучаецца. Калі будзе больш дыяцэзій, будзе больш біскупаў. Мы так мяркуем, што гэта пытанне магло б датычыць такіх адносна далёкіх ад сталіцы месц як Магілёў, Гомель, магчыма, Гродзенская дыяцэзія, вялікая па колькасці вернікаў. Мы сведчылі аб патрэбе такіх рэформ, а далей вырашаем не мы, а Ватыкан”.